Tapio Wirkkala

Dearthóir agus dealbhóir Fionlannach ab ea Tapio Veli Ilmari Wirkkala (2 Meitheamh 1915 – 19 Bealtaine 1985), pearsa mhór sa dearthóireacht domhanda sna blianta i ndiaidh an Dara Cogadh Domhanda. I measc a shaothar tá buidéil ketchup phlaisteacha, agus éagsúlacht mhór earraí miotail, gloine, ceirmeachta, agus adhmaid. 

Eisean a dhear na bancnótaí markka a eisíodh san Fhionlainn sa bhliain 1955. Dhear sé earraí don ghnáthmhargadh, agus rinne sé dealbha ealaíne chomh maith.

Ar na saothair is mó clú orthu tá an buidéal a dhear sé do Finlandia vodka (1970-2000) agus an fhoireann gloiní cistine sin Ultima Thule a rinne sé le haghaidh Iittala. 

Tá oighreog (agus í ag leá) mar chuid den dearadh don dá rud. I gcás na ngloiní, deirtear gur thóg sé na mílte uair ar shéideoirí gloine Iittala chun teacht ar theicníc a atáirgeadh cruth agus cuma na n-oighreog.
mion|Oighreoga i ngloine, sainmharc de chuid dhearthóireacht Wirkkala

 Tagairtí 

Catagóir:Dearthóirí Fionlannacha
Catagóir:Daoine a rugadh i 1915
Catagóir:Básanna i 1985